Blynai

Blynai (jidiš בלינצע, , ,  ) – populiarus valgis Rytų Europos šalyse. Pavadinimas kilęs iš senųjų slavų kalbos žodžio mlin 'malti'. Lietuvoje tai tradicinis Užgavėnių patiekalas.

Blynai gaminami paprastai: sumaišoma tešla ir kepama keptuvėje. Yra labai daug įvairių tešlos receptų: tešla gali būti maišoma su miltais, bulvėmis, ar kitokiais pagardais.
 Paprasti blynai maišomi su miltais, kiaušiniu, pienu ar vandeniu ir prieskoniais. Patiekiami su grietine ar įvairia uogiene. Taip pat galima įmaišyti į tešlą įvairių vaisių (pvz., bananų, obuolių) ir taip išgauti visiškai kitokį skonį.
 Lietiniai blynai. Tai skystesnės tešlos blynai, kurie iš pradžių iškepami (dažniausiai per visą keptuvę), ir po to į vidų įdedamas tam tikras įdaras – faršas, sūris, kumpis, varškė ir t. t. Daugelis šiuos blynelius vadina lietiniais, tačiau tai nėra tikslingas pavadinimas.
 Sklindžiai. Tai taip pat iš panašios tešlos gaminami blyneliai, tik jie būna kiek mažesni ir putlesni.
 Lietuvoje populiarūs bulviniai blynai ruošiami iš tarkuotų bulvių.
 Dzūkijoje gaminami grikių blynai.

Į blynus dažnai dedami įvairūs įdarai: mėsa, žuvis, grybai, daržovės, sūris, varškė, uogienė. Į lietinius įdaras susukamas, kitiems – maišomas su tešla.

Blynai patiekiami su sviestu, grietine, uogiene, jogurtu ir kt.

Kategorija:Miltiniai valgiai
Kategorija:Lietuviška virtuvė
Kategorija:Rusiška virtuvė